Skaičių knyga
1
1 Ir VIEŠPATS kalbėjo Mozei Sinajaus dykumoje, *susitikimo padangtėje, antrojo mėnesio pirmąją dieną, antraisiais metais po jų išvykimo iš Egipto šalies, sakydamas: 2 „†Surašykite visą Izraelio vaikų ‡susirinkimą pagal jų §šeimų grupes, pagal jų *tėvų namus, pagal visų vyriškių vardų skaičių, †pavieniui.
* 1:1 „susitikimo“ – Arba „nustatyto susitikimo“; hbr. žodis rodo į tam tikrą laiką, kai vyks susitikimas (kartais iškilmingas susitikimas); tai pat rodo į tuos, kurie susitikimui yra susirinkę arba rodo į susitikimo vietą. † 1:2 „Surašykite“ t. „pakelkite galvas“, tai hbr. idioma, vartojama Iš 30:12, Kun 5:19, Sk 1:24 ir kt. ‡ 1:2 „susirinkimą“ – Arba „sambūrį“. § 1:2 „šeimų grupes“ – Arba „klanus“. * 1:2 „tėvų“ t. y. „protėvių“, „sentėvių“, arba „prosenelių“. † 1:2 „pavieniui“ – hbr. „pagal jų kaukoles“, t. y. pagal jų galvas.