Samuelio pirma knyga
1
1 *Štai buvo tam tikras vyras iš †Ramataim-Cofimų, iš Efraimo kalnyno, vardu Elkana, ‡efratiečio Cūfo sūnaus Tohuvo sūnaus Elihuvo sūnaus Jerohamo sūnus. 2 Ir jis turėjo dvi žmonas: pirmosios vardas buvo §Ona, o antrosios vardas – Penina. Penina turėjo vaikų, bet Ona neturėjo vaikų. 3 Ir šis vyras *kasmet iš savo miesto †eidavo aukštyn garbinti ir aukoti kareivijų VIEŠPAČIUI Šilojyje. Ir ten buvo du Elio sūnūs, Hofnis ir Finehasas, VIEŠPATIES kunigai.
* 1:1 „Štai“ t. „Ir“. † 1:1 „Ramataim-Cofimų“ – Arba „Cofimų (Sargybinių) Ramataimų (dviejų aukštumų)“. ‡ 1:1 „efratiečio“ – hbr. tekste nėra visai aišku, ar „efratietis“ gramatiškai apibūdina Elkaną arba jo proprosenelį Cūfą; jei apibūdina Elkaną, vertimas būtų toks: „[…] tam tikras vyras – efratietis – iš […] vardu Elkana, Cūfo […]“. § 1:2 „Ona“ – Arba „Chana“. * 1:3 „kasmet“ – hbr. „nuo metų iki metų“ arba „nuo dienų iki dienų“. † 1:3 „eidavo aukštyn“ – Arba „kildavo“.