4
3 Bet jei ir mūsų evangelija yra *paslėpta, ji yra paslėpta žūstantiems, 4 kurių atveju šio †pasaulio dievas apakino jų kaip netikinčių protus, kad jiems nenušvistų Kristaus, kuris yra Dievo atvaizdas, ‡šlovingos evangelijos šviesa. 5 Mat ne save pačius skelbiame, bet Kristų Jėzų – Viešpatį, o save – jūsų §tarnais Jėzaus dėlei. 6 Nes Dievas, kuris liepė šviesai iš tamsos nušvisti, mūsų širdyse nušvito, kad suteiktų Dievo šlovės pažinimo šviesą Jėzaus Kristaus veide. 8 Mes visaip spaudžiami, tačiau nepriverčiami sielvartauti; sutrikdomi, bet nenusivylę; 9 persekiojami, bet neapleidžiami; mes parbloškiami, bet nesunaikinami, 10 visuomet šen ir ten nešiodamiesi kūne Viešpaties Jėzaus mirimą, kad ir Jėzaus gyvybė apsireikštų mūsų kūne. 11 Nes mes, gyvieji, dėl Jėzaus esame nuolat atiduodami mirčiai, kad ir Jėzaus gyvybė apsireikštų mūsų mirtingame kūne. 16 Todėl mes nepailstame. Atvirkščiai, nors mūsų išorinis žmogus ir *genda, tačiau vidinis atnaujinamas diena iš dienos. 17 Nes mūsų †lengvas prispaudimas, trunkantis tik akimirksnį, paruošia mums visa didžiai pranokstantį amžiną šlovės svorį, 18 mums žiūrint ne į regimus dalykus, bet į neregimus, nes regimieji dalykai yra laikini, bet neregimieji yra amžini.
* 4:3 „paslėpta“ – Arba „uždengta“. † 4:4 „pasaulio“ – Arba „amžiaus“. ‡ 4:4 „šlovingos“ – T. „šlovės“; plg. I Tim 1:11. § 4:5 „tarnais“ – Arba „vergais“. * 4:16 „genda“ – Žr. I Kor 15:50, Judo 10. † 4:17 „lengvas prispaudimas“ – T. „prispaudimo lengvumas“.