43
1 Bet dabar taip sako VIEŠPATS, kuris sukūrė tave, o Jokūbai, tai yra tas, kuris supavidalino tave, o Izraeli: „Nebijok, nes aš išpirkau tave, *pašaukiau tave vardu, tu esi mano! 2 Kai tu eisi per vandenis, aš būsiu su tavim, ir kai eisi per upes, jos tavęs nepaskandins. Kai žengsi per ugnį, nesudegsi, ir liepsna †tavęs neapdegins. 10 Jūs esate mano liudytojai, – sako VIEŠPATS, – ir mano tarnas, kurį išsirinkau, kad pažintumėte mane ir manimi tikėtumėte ir suprastumėte, jog aš esu ‡tas. Pirma manęs nebuvo supavidalintas joks dievas ir po manęs jokio nebus. 11 Aš, aš esu VIEŠPATS, ir be manęs nėra išgelbėtojo. 25 Aš, aš esu tas, kuris išdildau tavo nusižengimus dėl savęs, ir tavo nuodėmių neatminsiu.
* 43:1 „pašaukiau tave vardu“ – T. „tavo vardu pašaukiau“. † 43:2 „tavęs neapdegins“ – Hbr. „tavyje nedegs“. ‡ 43:10 „tas“ – T. y. tikras Dievas, kuris iš anksto praneša apie būsimus dalykus.