21
1 Ir mačiau naują dangų ir naują žemę, nes pirmasis dangus ir pirmoji žemė praėjo ir nebėra jūros. 2 Ir aš, Jonas, mačiau šventąjį miestą, naująją Jeruzalę, nužengiančią iš dangaus nuo Dievo, paruoštą kaip nuotaką, papuoštą savo *vyrui. 3 Ir girdėjau didį balsą iš dangaus, sakantį: „Štai Dievo padangtė yra †prie žmonių, ir jis ‡apsigyvens pas juos, ir jie bus jo §tautos, ir pats Dievas bus su jais, – bus jų Dievas. 4 Ir Dievas nušluostys kiekvieną ašarą nuo jų akių; ir daugiau nebebus mirties, nei gedėjimo, nei raudojimo, nei skausmo nebebus daugiau, nes *tai, kas buvo pirmiau, praėjo.“ 5 Ir Sėdintysis soste tarė: „Štai †visas visatos dalis darau naujas.“ Ir jis pasakė man: „Rašyk, nes šie žodžiai yra ‡teisingi ir patikimi.“ 6 Ir jis man pasakė: „Įvyko! Aš esu Alfa ir Omega, Pradžia ir Pabaiga. Trokštančiam aš duosiu dovanai gerti iš gyvybės vandens šaltinio. 7 Kas nugali, tas viską paveldės, ir aš būsiu jam Dievas, o jis bus man sūnus. 8 Bet bailiams ir netikintiems, ir pasidariusiems bjaurėtinais, ir žmogžudžiams, ir paleistuviams, ir §burtininkams, ir stabmeldžiams, ir visiems melagiams *bus skirta dalis ežere, kuris dega ugnimi ir siera; tai yra antroji mirtis.“ 27 Ir jokiu būdu į jį neįeis niekas, kas suteršia, nei kas vykdo bjaurastį ar melą, bet tik tie, kurie yra įrašyti Avinėlio †Gyvenimo knygoje.
* 21:2 „vyrui“ – Ji yra jo žmona ir jis jos sutuoktinis nuo pat susitarimo duoti į žmonas,, t. y. nuo to laiko, kai ji buvo ištekinta. Todėl Biblijoje jis pavadintas „vyras“, o ne „sužadėtinis“, nors kalbama apie nuotakos pasipuošimą vestuvių iškilmėms. † 21:3 „prie“ ir „pas“ ir „su“ – Tai gr. žodžio μετά (meta) vertimai. ‡ 21:3 „apsigyvens“ – Arba „apsigyvens padangtėje / palapinėje“. § 21:3 „tautos“ – Gr. žodis yra dgs. * 21:4 „tai, kas buvo pirmiau“ – Gr. dgs., „ankstesnieji dalykai“, „pirmieji dalykai“. † 21:5 „visas visatos dalis“ – Gr. tekste nėra čia ir Jn 1:3 artikelio prie žodžio πάντα (panta). Čia jis yra galininko dgs. bevardės žodžio πᾶς (pas) forma. Panašiuose kontekstuose yra artikelis ir todėl ten išversta „visa“ (I Kor 8:6, Ef 3:9, Kol 1:16). ‡ 21:5 „teisingi“ – Gr. būdvardis, „atitinkantys tiesą“. § 21:8 „burtininkams“ – Arba „užburiantiems svaigiomis medžiagomis“. * 21:8 „bus skirta dalis“ – T. „jų dalis“. † 21:27 „Gyvenimo“ – Arba „Gyvybės“.