121
1 Giesmė užkopimui.
Aš pakelsiu savo akis į *kalnus. Iš kur ateina mano pagalba? 2 Mano pagalba ateina iš VIEŠPATIES, kuris padarė dangų ir žemę. 3 Jis neleis svyruoti tavo kojai; nesnaus tas, kuris tave saugo. 4 Štai tas, kuris saugo Izraelį, nei snaus, nei miegos! 5 VIEŠPATS yra tas, kuris saugo tave, prie tavo dešinės rankos yra VIEŠPATS – tavo ūksmė. 6 Saulė nesmogs tavęs dieną, nė mėnulis naktį. 7 VIEŠPATS saugos tave nuo viso blogio; jis saugos tavo sielą. 8 VIEŠPATS saugos tavo išėjimą ir tavo įėjimą nuo dabar ir per amžius.
* 121:1 „kalnus“ – Gal turima omenyje Dievo „šventą kalną“, Jeruzalę, kurioje Dievo buvimas buvo ypatingas. Plg. Ps 2:6, 3:4, 15:1, 24:3, 43:3, 68:16, 99:9.