10
1 Saliamono patarlės. Išmintingas sūnus džiugina tėvą, bet kvailas sūnus yra sielvartas savo motinai. 2 Nedorybės lobiai naudos neduoda, bet teisumas išgelbsti nuo mirties. 8 Kas išmintingas širdimi, tas priima įsakymus, bet kas kvailas lūpomis, tas bus nublokštas.
9 Kas *nekaltai vaikščioja, saugiai vaikščioja, bet kas iškraipo savo kelius, bus †išaiškintas. 17 ‡Kas §paiso *pataisantį ugdymą yra takas į gyvenimą, bet kas atmeta pabarimą, tas klaidina.
19 Kur daug žodžių, ten netrūksta †nuodėmių, bet kas pažaboja savo lūpas, yra išmintingas. 20 Teisiojo liežuvis yra kaip rinktinis sidabras, o nedorėlio ‡nuovoka yra mažavertė. 21 Teisiojo lūpos §maitina daugelį, bet kvailieji miršta dėl *nuovokos stokos. 22 Praturtina štai kas – VIEŠPATIES palaiminimas, ir jis prie to neprideda sielvarto.
27 VIEŠPATIES baimė prideda dienų, bet nedorėlių metai bus sutrumpinti. 28 Teisiojo neabejotina †viltis teikia džiaugsmą, o nedorėlio ‡lūkestis žūva.
31 Teisiojo burna užaugina išminties, bet iškreiptas liežuvis bus išpjautas. 32 Teisiojo lūpos žino, kas yra priimtina, bet nedorėlių burna kalba §daugybę suktybių.
* 10:9 „nekaltai vaikščioja“ – Arba „vaikščioja vientisumo dorybėje“. † 10:9 „išaiškintas“ – Arba „susektas“, „žinomas“. ‡ 10:17 Galimas kitas vertimas (neįmanoma rodyti tik galūnės pasvirusiu šriftu, bet žodžio „take“ yra numatomas vietininkas, hbr. sandaroje vietininkas neatsispindi): „Kas paiso pataisantį ugdymą, tas yra gyvenimo take, bet kas atmeta pabarimą, tas klaidžioja.“ § 10:17 „paiso“ – Hbr. žodis kitur išverstas „laikytis“, „vykdyti“, „apsaugoti“. * 10:17 „pataisantį ugdymą“ – Arba „drausmę“. † 10:19 „nuodėmių“ – Arba „nusižengimų“. ‡ 10:20 „nuovoka“ – Hbr. לֵב (leb) „širdis“; žr. Pat 10:21, kurioje vartojamas hbr. žodis „leb“. § 10:21 „maitina“ – Arba „gano“, t. y. tenkina poreikius. * 10:21 „nuovokos“ – Hbr. לֵב (leb) „širdis“; žr. Pat 10:20, kurioje vartojamas hbr. žodis „leb“; arba „sveiko proto“, „blaivios mąstysenos“, „sveiko mąstymo“. Hbr. žodis yra asocijuojamas su protingais sprendimais, išmintimi. † 10:28 „viltis“ – Tai, kas laukiama neabejojant. ‡ 10:28 „lūkestis“ – Priklausomai nuo konteksto, hbr. žodis gali reikšti arba „noras“ (pagrįstas arba nepagrįstas), arba „tai, kas laukiama neabejojant“. § 10:32 „daugybę suktybių“ – Arba „iškreiptus dalykus“; hbr. žodis yra dgs.