45
2 Aš pats eisiu pirma tavęs ir sulyginsiu kalnus. Žalvario duris sudaužysiu ir geležies užšovus nukaposiu. 5 Aš esu VIEŠPATS, ir nėra kito – be manęs nėra Dievo! Aš apjuosiau tave, nors nepažįsti manęs, 6 kad jie žinotų nuo saulės patekėjimo ir nuo vakarų, jog be manęs nėra kito. Aš esu VIEŠPATS, ir nėra kito! 7 Aš pavidalinu šviesą ir sukuriu tamsą; aš darau *gerovę ir sukuriu nelaimę; aš, VIEŠPATS, visa tai darau. 17 Izraelis bus išgelbėtas VIEŠPATYJE amžinu išgelbėjimu! Jūs neturėsite gėdytis ir parausti iš sarmatos per amžių amžius! 18 Nes taip sako VIEŠPATS, kuris sukūrė dangus – jis yra pats Dievas, kuris supavidalino žemę ir ją padarė; jis ją įtvirtino, jis sukūrė ją ne dykvietei būti, bet jis ją supavidalino apgyvendinimui: „Aš esu VIEŠPATS, ir nėra kito. 22 †Atsigręžkite į mane ir ‡būsite išgelbėti, visi žemės pakraščiai, nes aš Dievas, ir nėra kito!
* 45:7 „gerovę“ – Arba „ramybę“, „ramumą“, t. y. ramų gyvenimą. † 45:22 „Atsigręžkite“ – Arba „Savo veidus sukite į mane“, t. y. nukreipkite dėmesį į mane, kad būtume tarsi veidas į veidą. ‡ 45:22 „būsite išgelbėti“ – Arba „būkite išgelbėti“. Žr. išnašą Pat 4:4 apie hbr. gramatinę sandarą.