25
1 O VIEŠPATIE, tu esi mano Dievas! Aš aukštinsiu tave, aš girsiu tavo vardą, nes tu padarei nuostabius dalykus, seniai sugalvotus patikimus ir *neabejojamus planus. 4 Nes tu buvai †stiprybė ‡bejėgiui, stiprybė §stokojančiam jo varge, priebėga nuo audros, ūksmė nuo kaitros. Mat *bauginančių galingųjų siautulys – kaip audra, atsimušianti į sieną. 8 Jis pergalėje praris mirtį ir Viešpats JEHOVA nušluostys ašaras nuo visų veidų ir savo tautos gėdą jis pašalins nuo visos žemės, nes VIEŠPATS tai pasakė. 9 Tądien jie sakys: „Štai mūsų Dievas, kurio laukėme, ir jis mus išgelbsti! Tai VIEŠPATS, kurio laukėme! Džiūgaukime ir linksminkimės dėl jo išgelbėjimo!
* 25:1 „neabejojamus“ – Arba „tiesą atitinkančius“. † 25:4 „stiprybė“ – Arba „tvirtovė“ (2 k.). ‡ 25:4 „bejėgiui“ – T. y., neturinčiam nė turto, nė įtakos. § 25:4 „stokojančiam“ – T. y., tam, kuriam reikia materialinės pagalbos arba apsaugos. * 25:4 „bauginančių galingųjų“ – Arba „nuožmiųjų“, „aršiųjų“, „smurtininkų“.