50
4 Viešpats DIEVAS davė man išmokytųjų liežuvį, kad gebėčiau žodžiu *stiprinti nuvargusį. Kas rytą jis žadina, žadina man ausį, kad klausyčiausi kaip išmokytieji. 5 Viešpats DIEVAS atvėrė man ausį, ir aš nemaištavau, atgal nesitraukiau. 6 Savo nugarą daviau mušantiems ir savo †skruostus – raunantiems man barzdą, aš neslėpiau savo veido nuo sugėdinimo ir spjaudymo.
* 50:4 „stiprinti“ – Hbr. žodis vartojamas tik čia; gali reikšti „gebėti žodį perduoti“, „gebėti žodžiu palaikyti / padrąsinti / padėti“ arba pan. † 50:6 „skruostus“ – Arba „žandus“.