95
Kvietimas garbinti Dievą
1 Ateikite, *džiaugsmingai šūkaukime VIEŠPAČIUI, kelkime džiaugsmingą skambų garsą mūsų išgelbėjimo Uolai! 2 Įeikime jo akivaizdon su padėka! Psalmėmis kelkime jam džiaugsmingą skambų garsą! 3 Nes VIEŠPATS yra didysis Dievas ir didysis Karalius viršum visų dievų. 4 †Jo rankoje yra žemės gelmės; be to, kalnų viršūnės priklauso jam. 5 Jo yra jūra – jis ją padarė – ir sausumą supavidalino jo rankos. 6 Ateikite, garbinkime ir nusilenkime; klaupkimės prieš VIEŠPATĮ, mūsų Kūrėją. 7 Nes jis yra mūsų Dievas, o mes – jo ganyklos tauta bei jo rankos ganomos avys.
Įspėjimas
‡Jeigu šiandien klausytumėtės jo balso, 8 neužkietinkite savo §širdžių kaip maištavime, kaip gundymo dieną dykumoje, 9 kur jūsų protėviai gundė mane, bandė mane, nors buvo matę mano darbą!
* 95:1 „džiaugsmingai šūkaukime“ – Arba „krykštaukime“. † 95:4 „Jo“ – T. „kurio“. ‡ 95:7 „Jeigu šiandien“ – Hbr 3:7 ir toliau. § 95:8 „širdžių“ – T. „širdies“