16
Timotiejus prisideda prie Pauliaus ir Silo
1 Ir jis atvyko į Derbę ir Listrą, o štai tam tikras mokytinis buvo tenai, vardu Timotiejus, – (*tam tikros tikinčios žydės sūnus, bet tėvas buvo graikas), – 2 apie kurį gerai atsiliepė broliai Listroje ir Ikonijuje. 3 Paulius norėjo, kad jis išvyktų su juo. Tad paėmęs jis apipjaustė jį dėl tose vietose esančių žydų, nes jie visi žinojo jo tėvą esant graiką. 4 Ir keliaudami per miestus, jie perdavė jiems laikytis įsakų, kuriuos †leido apaštalai ir vyresnieji Jeruzalėje. 5 Todėl gi bažnyčios buvo stiprinamos ‡tikėjimo atžvilgiu ir kasdien augo skaičiumi. 6 Ir perėję Frigiją, taip pat Galatijos kraštą, ir §Šventajai Dvasiai uždraudus jiems kalbėti žodį Azijoje, 7 po to atėję į Myziją, jie mėgino eiti į Bitiniją, bet Dvasia jiems neleido. 8 Ir praėję pro Myziją, jie nusileido į Troadą. 9 Ir naktį Pauliui pasirodė regėjimas: tam tikras vyras iš Makedonijos stovėjo ir jį maldavo, sakydamas: „Pereik į Makedoniją ir padėk mums!“ 10 Ir po to, kai jis pamatė regėjimą, tuojau siekėme vykti į Makedoniją, *susidarydami išvadą, kad Viešpats pašaukė mus skelbti jiems evangeliją. 11 Todėl išplaukę iš Troados, leidomės tiesiu kursu į Samotrakę, o †rytojaus dieną į Neapolį, 12 o iš ten į Filipus, kuris yra ‡pagrindinis tos Makedonijos srities miestas, taip pat kolonija. O šiame mieste išbuvome kelias dienas. 30 ir išvedęs juos laukan, jis paklausė: „Gerbiamieji, ką turiu daryti, kad būčiau išgelbėtas?“ 31 Ir jie tarė: „Tikėk Viešpačiu Jėzumi Kristumi ir būsi išgelbėtas – tu ir tavo §šeimyna!“ 32 Ir jie kalbėjo Viešpaties žodį jam ir visiems, esantiems jo namuose. 33 Ir tą pačią nakties valandą juos pasiėmęs, jis *nuplovė jų kirčių žaizdas ir tuojau buvo pakrikštytas – jis pats ir visi jo saviškiai. 34 Ir nusivedęs juos į savo namus, jis †padengė jiems stalą ir džiūgavo, pasitikėjęs Dievu kartu su visais savo namiškiais.
* 16:1 „tam tikros tikinčios žydės sūnus, bet tėvas buvo graikas“ – Gr. „tam tikros tikinčios žydės, bet tėvo graiko sūnus“. † 16:4 „leido“ – T. y. „paskelbė kaip teisminius nuosprendžius“. ‡ 16:5 „tikėjimo atžvilgiu“ – T. y. klausydamos tikybos turinio, jos turėjo vis daugiau kuo tikėti; plg. Ro 10:17; arba „tikyba“. § 16:6 „Šventajai Dvasiai uždraudus jiems“ – T. „buvę Šventosios Dvasios uždrausti“. * 16:10 „susidarydami išvadą“ – T. y. iš atskirų parodymų (pvz., uždraudimas skelbti Azijoje ir kvietimas vykti į Makedoniją) pasidarė jiems aišku, jog įrodyta, kad Dievo valia jiems vykti į Makedoniją. † 16:11 „rytojaus“ – T. „paskesnę“. ‡ 16:12 „pagrindinis“ – Arba „pirmasis“, „pirmaujantis“, t. y. „vienas iš pirmaujančių“. § 16:31 „šeimyna“ – Arba „namai“, t. y. „namiškiai“ Gr. žodis yra vns. žodis, kuris giminingas žodžiui, kuris Apd 16:32 išverstas „namuose“. * 16:33 „nuplovė jų kirčių žaizdas“ – T. „nuplovė nuo kirčių“. † 16:34 „padengė jiems stalą“ – T. „padėjo stalą prie jų“.