14
1 Vyriausiajam muzikui. Dovydo.
Kvailys pasakė savo širdyje: „Nėra Dievo.“ *Tokie sugedę, jie daro šlykščius darbus; nėra gera darančio. 2 VIEŠPATS žvelgė žemyn iš dangaus į †žmonių palikuonis, kad pamatytų, ar yra kas išmano, kas ieško Dievo. 3 Visi nukrypo į šoną, jie kartu ‡pasidarė suteršti; nėra gera darančio, nėra nė vieno. 4 Argi visi tie, kurie daro neteisybę, yra tokie nežinantys?! Jie ryja mano tautą, kaip jie valgo duoną, ir nėra pasišaukę VIEŠPATIES! 5 Jie §tenai *drebete drebėjo iš baimės, nes Dievas yra su teisiųjų †karta. 6 Jūs sugėdintumėte vargšo priimtą patarimą, bet VIEŠPATS yra jo prieglauda. 7 O, kad iš Siono ateitų ‡išgelbėjimas Izraeliui! Kai VIEŠPATS sugrąžins namo savo nelaisvėn paimtą tautą, džiūgaus Jokūbas, apsidžiaugs Izraelis!
* 14:1 „Tokie“ – T. „Jie“. † 14:2 „žmonių palikuonis“ – Arba „Adomo sūnus / vaikus / palikuonis“, „žmoniją“. ‡ 14:3 „pasidarė suteršti“ – Tas pat hbr. žodis vartojamas Job 15:16, Ps 53:3; visada rodo į dorovinį pagedimą; galimi vertimai: „pagedo“, „doroviškai pakriko“, „pasidarė nešvarūs“, „pasidarė purvini“. § 14:5 „tenai“ – T. y. nusikaltimo prieš teisiuosius vietoje. * 14:5 „drebete drebėjo iš baimės“ – Hbr. vksm. yra perfektyvas, kas dažnai nusako būtajį laiką. Čia perfektyvas vartojamas turbūt retoriškai, pabrėžiant neišvengiamą ateities įvykį arba jau prasidėjusį procesą. Arba „drebete drebėjo iš išgąsčio“, „labai išsigando“. † 14:5 „karta“ – Arba „būriu“; gal „bendruomene“. ‡ 14:7 „išgelbėjimas Izraeliui“ – Arba „Izraelio išgelbėjimas“.