13
1 Vyriausiajam muzikui. Dovydo psalmė.
*Kiek ilgai, VIEŠPATIE? Ar pamirši mane amžinai? Kiek ilgai slėpsi savo veidą nuo manęs? 2 Kiek ilgai teks man patarimų dėti sau į sielą, liūdesiui užėmus mano širdį dienos metu? Kiek ilgai mano priešas bus išaukštintas virš manęs? 3 Pažvelk, išklausyk mane, VIEŠPATIE, mano Dieve! Padaryk šviesias man akis, kad mirties miegu neužmigčiau! 4 Kad mano priešas nesakytų: „Aš jį nugalėjau“ ir mano †prispaudėjai nedžiūgautų dėl to, kad svyruoju. 5 Bet aš pasitikėjau tavo gailestingumu. Mano širdis džiūgaus dėl tavo išgelbėjimo. 6 Aš giedosiu VIEŠPAČIUI, nes jis dosniai padarė man gera.
* 13:1 „Kiek ilgai“ (2 k.) – Arba „Kaip dar ilgai“, „Kaip ilgai“. † 13:4 „prispaudėjai“ – Arba „vargintojai“, „priešininkai“ ir pan.