13
1 *Saulius buvo vienerių metų sūnus, kai jis pradėjo karaliauti, ir †jis karaliavo Izraeliui dvejus metus. 14 Bet dabar tavo karaliavimas neišliks; VIEŠPATS pasiieškojo vyrą, atitinkantį savo širdį, ir VIEŠPATS jam įsakė būti valdovu savo tautai, nes tu nesilaikei to, ką VIEŠPATS tau įsakė.
* 13:1 „Saulius buvo vienerių metų sūnus“ – Tai įprasta hbr. k. idioma, kuri paprastai rodo į amžių. Plg. Iš 12:5 eilutę, kurioje kalbama apie vienerių metų avinėlį (plg. taip pat Iš 29:38, Kun 23:18-19 ir kt.). Kadangi aišku iš Šv. Rašto, kad Saulius nebuvo vaikas, tuo labiau vienerių metų vaikas, kai pradėjo karaliauti, kilo klausimas apie šio teksto reikšmę (Sauliaus sūnus Jonatanas jau buvo užaugęs karys, kai Saulius pradėjo karaliauti). Paaiškinimai: (1) vieni metai skaičiuojama nuo to laiko, kai Samuelis patvirtino Saulių karaliumi, patepdamas jį aliejumi (šaltinis: John Gill, kuris cituoja Ben Gersom); (2) Samuelis „įvaikino“ Saulių, kai Sauliui buvo duota pranašo dovana (I Sam 10:11-12), todėl praėjo vieni metai nuo patepimo iki karaliavimo pradžios (šaltinis: James B. Jordan). Netikintys, kad visi Dievo žodžiai žmonėms buvo ir yra perduoti Šv. Rašte be trūkumų ir tobulai, teigia, jog šios eilutės hebrajiškame masoretų tekste (MT) trūksta žodžių, būtent skaitvardžių. Pvz., A. Rubšio (1999 m. „LBD1999“) ir A. Jurėno (2000 m. „JUR2000“) vertimuose yra daugtaškiai, kur neva turėjo būti papildomi skaičiai. Viešpats Jėzus prieštaravo tokiam klaidingam mokymui (pvz., Mt 5:18). Dėl Dievo Žodžio tobulumo, žr. ir Ps 12:7,Pat 15:26, Iz 59:21, Mt 24:35, Lk 16:17, Jn 10:35, ir kt. † 13:1 „jis karaliavo Izraeliui dvejus metus“ – Šis tekstas irgi nelengvai suprantamas. Kad Saulius karaliavo 40 metų aišku iš Apd 13:21. (1) Kai kas supranta šiuos žodžius kaip kitos eilutės įžangą: „Ir kai jis buvo karaliavęs Izraeliui du metus“, t. y., šio skyriaus veiksmai įvyko, kai Saulius buvo karaliavęs jau du metus (šaltinis: KJV). (2) Kiti supranta, kad po dviejų metų (arba trijų) metų Dievas atmetė jį, kad jis nebebūtų karalius (I Sam 15:26) ir todėl likusius jo valdžios metus jis valdė neteisėtai (šaltinis: Martin Anstey). Tai sunku suderinti su Dovydo pareiškimais, kad Saulius tebebuvo VIEŠPATIES pateptasis (I Sam 24:10, 26:9). Treti sako, kad tuos du metus (Sauliaus antrus ir trečius karaliavimo metus) Saulius paprastai padarė tai, kas aprašyta I Sam 13-15 skyriuose (šaltinis: James B. Jordan). Nėra pagrindo neigti, kad mums perduotas tekstas yra tobulas.