20
1 Ir pirmąjį mėnesį Izraelio vaikai – visas *susirinkimas – atvyko į Cino dykumą, ir tauta apsistojo Kadeše. Ten ir mirė Mirjama, ir ten ji buvo palaidota. 2 Ir †susirinkimui nebuvo vandens; tad jie susirinko prieš Mozę ir prieš Aaroną. 3 Ir tauta vaidijosi su Moze ir kalbėjo, sakydami: „‡Verčiau būtume žuvę, kai mūsų broliai žuvo VIEŠPATIES akivaizdoje! 4 Ir kodėl atvedėte VIEŠPATIES susirinkimą aukštyn į šią dykumą, kad mes ir mūsų gyvuliai čia mirtume? 5 Ir kodėl mus atkėlėte aukštyn iš Egipto, kad mus atvestumėte į šitą blogą vietą? Šita nėra nei sėklų, nei figmedžių, nei vynmedžių, nei granatmedžių vieta; ir nėra nė vandens atsigerti! 6 §Tada Mozė ir Aaronas nuėjo nuo susirinkimo akivaizdos prie *susitikimo palapinės †įėjimo ir parpuolė veidais žemyn; ir jiems pasirodė VIEŠPATIES šlovė; 7 ir VIEŠPATS kalbėjo Mozei, sakydamas: 8 „Paimk lazdą ir surink ‡susirinkimą, tu ir tavo brolis Aaronas, ir kalbėkite uolai jų akyse; ir ji išleis savo vandenį, ir tu jiems §išgausi vandens iš uolos; *taip pagirdysi †susirinkimą ir jų gyvulius.“ 9 Ir Mozė paėmė lazdą iš VIEŠPATIES akivaizdos, kaip jis buvo jam įsakęs. 10 Ir Mozė ir Aaronas surinko susirinkimą priešais uolą, ir jis jiems tarė: „ Prašau klausykite, jūs maištininkai! Ar mes turime iš šitos uolos jums ‡išgauti vandens?“ 11 Ir Mozė pakėlė savo ranką ir du kartus smogė savo lazda į uolą; §tada išsiliejo daug vandens, ir gėrė *susirinkimas ir jų gyvuliai. 12 Ir VIEŠPATS tarė Mozei ir Aaronui: „Kadangi nepasitikėjote manimi, kad laikytumėte mane šventu Izraelio vaikų akyse, todėl neįvesite šito susirinkimo į šalį, kurią jiems daviau. 13 Tai †Meribos vandenys, nes Izraelio vaikai vaidijosi su VIEŠPAČIU, o jis ‡palaikė savo šventumą jų tarpe.
* 20:1 „susirinkimas“ – Arba „sambūris“. † 20:2 „susirinkimui“ – Arba „sambūriui“. ‡ 20:3 „Verčiau“ – Arba „O, kad“, „Kad tik“. § 20:6 „Tada“ – Arba „Ir“. * 20:6 „susitikimo“ – Hbr. žodis rodo į tam tikrą vietą, kur vyks susitikimas (kartais iškilmingas susitikimas); tai pat rodo į tuos, kurie susitikimui yra susirinkę arba rodo į susitikimo vietą. † 20:6 „įėjimo“ – Arba „durų“, „angos“. ‡ 20:8 „susirinkimą“ – Arba „sambūrį“. § 20:8 „išgausi“ – Arba „ištrauksi“; gal užuomina į tai, kaip Dievas per tikintįjį perduoda „gyvąjį vandenį“ kitam žmogui (plg. Jn 7:37-38; Apr 21:6; 22:1, 17; Zch 14:8 ir kt.). * 20:8 „taip“ – Arba „ir“. † 20:8 „susirinkimą“ – Arba „sambūrį.“ ‡ 20:10 „išgauti“ – Arba „ištraukti“. § 20:11 „tada“ – Arba „ir“. * 20:11 „susirinkimas“ – Arba „sambūris“. † 20:13 „Meribos“ – išvertus t. y. „Vaido“. ‡ 20:13 „palaikė savo šventumą“ t. y. užtikrino, kad buvo laikomas šventu, kitokiu negu nusidėjėliai.