55
1 „Ei, visi, kurie trokštate, ateikite prie vandenų, – ir kas neturi pinigų, – ateikite, pirkite ir valgykite! Taip, ateikite, pirkite vyno ir pieno be pinigų ir be užmokesčio! 2 Kodėl jūs leidžiate pinigus už tai, kas nėra duona ir savo triūso atlygį už tai, kas nepasotina? Klausykite manęs atidžiai ir valgykite tai, kas gera, ir tesimėgauja jūsų siela *riebumais. 3 †Palenkite savo ausį ir ateikite pas mane, klausykite, ir jūsų siela bus gyva! Ir aš patvirtinsiu su jumis amžiną sandorą – patikimą, didį gailestingumą Dovydui. 6 Ieškokite VIEŠPATIES, kol galima jį rasti, šaukitės jo, kol jis arti! 7 Nedorėlis tepalieka savo kelią ir neteisus žmogus savo mintis; teatsisuka jis į VIEŠPATĮ, ir jis jo pasigailės, ‡tai yra, į mūsų Dievą, nes jis §gausiai atleis. 8 „Nes mano mintys – ne jūsų mintys, ir mano keliai – ne jūsų keliai, – sako VIEŠPATS, – 9 nes kaip dangūs aukštesni už žemę, taip mano keliai aukštesni už jūsų kelius ir mano mintys – už jūsų mintis. 11 taip bus ir mano žodis, kuris išeina iš mano burnos: jis nesugrįš pas mane bergždžias, bet įvykdys tai, ko aš noriu, ir bus sėkmingas tame, dėl ko jį siunčiu.
* 55:2 „riebumais“ t. y., „geriausiais valgiais“, kaip Job 36:16. † 55:3 „Palenkite savo ausį“ t. y. „Rūpestingai klausykitės“. ‡ 55:7 „tai yra, į“ – Arba „ir į“. § 55:7 „gausiai atleis“ – Arba „padaugins atleidimą“.