6
1 Vyriausiajam muzikui. Su styginiais instrumentais *pagal šeminitą. Dovydo psalmė.
O VIEŠPATIE, nebark manęs rūstaudamas, ir nedrausmink manęs įtūždamas! 2 Pasigailėk manęs, o VIEŠPATIE, nes aš silpnas; pagydyk mane, o VIEŠPATIE, nes mano kaulai sukrėsti, 3 ir mano siela labai sukrėsta! Bet tu, o VIEŠPATIE, – kiek ilgai? 4 Atsigręžk, o VIEŠPATIE! Išvaduok mano sielą! Išgelbėk mane dėl savo gailestingumo! 5 Nes mirtyje nėra tavo atminimo; kas kape tau dėkos? 6 Nuvargau †bedejuodamas, kasnakt aptvindau savo lovą, ašaromis ‡aplieju savo patalą. 7 Nuo sielvarto sunyko mano §akys, paseno dėl visų mano priešų.
8 Atsitraukite nuo manęs, visi blogadariai! Nes VIEŠPATS išgirdo mano verksmo balsą. 9 VIEŠPATS išgirdo mano palankumo prašymą, VIEŠPATS priima mano maldą. 10 Tegul visi mano priešai susigėsta ir tebūna labai sukrėsti; tegul jie atsigręžia ir susigėsta staiga!
* 6:1 „pagal šeminitą“ – T. „ant aštuntojo“, kuris gali rodyti į oktavą arba boso partiją, arba gali būti kitas nurodymas, susijęs su muzikiniu atlikimu. † 6:6 „bedejuodamas“ – T. „su savo dejone“. ‡ 6:6 „aplieju“ – Arba „ištirpinu“. § 6:7 „akys“ – T. „akis“.